Kláštor Moissac

Kláštor Moissac () je benediktínsky kláštor vo francúzskej obci Moissac v departemente Tarn-et-Garonne.

Kláštor bol založený v 7. storočí. V 10. storočí bolo opátstvo pod patronátom grófov z Toulouse. Tí vyberali z radov príslušníkov svojho rodu svetských opátov, ktorým išlo skôr o momentálnu moc a majetok, než o rozvoj opátstva po všetkých stránkach, preto sa za ich vlády dostal kláštor do úpadku. V roku 1047 sa miestni rehoľníci pripojili k opátstvu v Cluny a jeho benediktínskej reholi. V 12. storočí bol Moissac za podpory miestnych vládcov najvýznamnejším kláštorným centrom juhozápadného Francúzska.

Opátstvo je pozoruhodnou zmesou románskej a gotickej architektúry. Medzi majstrovské sochárske diela stredoveku patrí tympanón južného portálu.

Iné projekty

Externé odkazy 
 Fotografie z kláštora

Zdroj 

Moissac
Románske stavby vo Francúzsku
Gotické stavby vo Francúzsku
Lokality Svetového dedičstva vo Francúzsku
Cesta svätého Jakuba
Stavby v departemente Tarn-et-Garonne